《赋京口苏园》
宋代·陈藻

扬子江边犬吠村，苏公宅畔蝶游园。
沦波对景标层塔，野市逃喧植外樊。
亭榭高低随卉木，门庭光彩属儿孙。
本朝名相青毡在，傍筑书斋细讨论。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。